تکریت

تکریت () شارێکی عێراقییە، ١٤٠ کیلۆمەتر لە باکووری ڕۆژاوای بەغدا ھەروەھا ٢٢٠ کیلۆمەتر لە شاری مووسڵ دوورە. شارەکە لەژێر دەسەڵاتی پارێزگای سەلاحەددینە. بەپێی ئامارێکی ساڵی ٢٠١٢، نزیکەی ١٦٠ ھەزار کەس لە تکریت دەژین.

لە سەردەمی سەددام حوسێن، ئەوا تکریت بە مەڵبەند و شارۆچکەی دەسەڵاتی سەددام دەناسرا، ئەمەش تاکوو ساڵی ٢٠٠٣، لە ڕووخانی ڕژێمی بەعس بەردەوامبوو.Batatu, Hanna. "Class Analysis and Iraqi Society." Arab Studies Quarterly Volume 1, No.3 (1979). 241. لە ساڵی ٢٠١٥، نزیکەی ٢٨ ھەزار کەس لە شارەکە ئاوارەبوون بەھۆی داگیرکردنی شارەکە لەلایەن داعش، بەڵام دواتر لەلایەن حکوومەتی عێراقییەوە کۆنتڕۆڵ کرایەوە.http://www.timesunion.com/news/world/article/Iraqi-minister-says-Tikrit-to-be-recaptured-6172150.php

 جوگرافیا 
شارەکە ١٦٠ کیلۆمەتر دوورە لە ڕووباری دیجلە لە شاری بەغدا.

 ئاووھەوا 
ئاووھەوای شارەکە بە گەرمای بیابانی دادەنرێت.

 کەلتوور و کۆمەڵگا 
زانکۆی تکریت لە ساڵی ١٩٨٧ دامەزرا، یەکێکە لە زانکۆ گەورەکانی عێراق. مۆزەخانەی تکریت لەگەڵ پڕۆسەی دەستێوەردانی عێراق لە ساڵی ٢٠٠٣، زیانی بەرکەوت.Shewchuk, Blair. "SADDAM OR MR. HUSSEIN?" (Archive). CBC News. February 2003. Retrieved on June 24, 2014. یاریگای تکریت بۆ چەندین یاری وەرزشی بەکاردێت، بەڵام بەشێوەی سەرەکی بۆ یاری تۆپی پێ و یانەی سەلاحەددین بەکاردەھێنرێت، یاریگاکە شوێنی زیاتر لە دە ھەزار کەس لە خۆی دەگرێت.

 ھۆکارەکانی گواستنەوە 
تکریت دوو فڕۆکەخانەی ھەیە بەناوەکانی فڕۆکەخانەی ڕۆژھەڵاتی تکریت ھەروەھا فڕؤکەخانەی باشووری تکریت.

 پێشانگا 

 سەرچاوەکان 


پۆل:پارێزگای سەلاحەددین
پۆل:شارەکانی عێراق
پۆل:ناوەندەکانی قەزاکانی عێراق